বয়স আছিল মাত্ৰ ৩০ বছৰ। খ্যাতিয়ে ভালদৰেই চুই গৈছিল জীৱনক। মডেলিং বৃত্তিৰে জীৱন গঢ়াৰ বাটত মিছ ইউএছএৰ খিতাপো জিকিছিল সুন্দৰী ছেসলিয়ে।
কিন্তু হঠাতেই যেন ছন্দপতন ঘটিল জীৱনৰ। নিজেই নিঃশেষ কৰি দিলে সকলো। দেওবাৰে পুৱা ৭বজাত বৃহৎ অট্টালিকাৰ ৬০মহলাৰ পৰা জঁপিয়াই দিলে সুন্দৰী ছেসলি ক্রাইষ্টে।
সন্মুখত এক বৃহৎ সম্ভাৱনাৰ দুৱাৰ মুকলি থকাৰ পাছতো কিয় এনেকৈ আত্মহননৰ পথ ল'লে সুন্দৰীগৰাকীয়ে! সেই ৰহস্য অৱশ্যে এতিয়াও খোল খোৱা নাই।
ছেসলিৰ জন্ম হৈছিল ১৯৯১চনত মিছিগানত। ২০১৭চনত আইনৰ স্নাতক ডিগ্ৰী গ্ৰহণ কৰা ছেসলিয়ে ২০১৯চনত মিছ ইউএছএ খিতাপ জিকিছিল।
নিজৰ এই আত্মহত্যাৰ কেইঘন্টামান পূৰ্বে ছেসলিয়ে তেওঁ ছচিয়েল মিডিয়া একাউন্টত এটা প'ষ্ট দিছিল। তাত তেওঁ লিখিছিল যে এই দিনটোৱে তোমাৰ জীৱনত শান্তি ঘুৰাই দিয়ক। তদন্তকাৰী আৰক্ষীয়ে এই প'ষ্টটো বিশ্লেষণ কৰাৰ চেষ্টা কৰিছে।
দৰাচলতে 'তুমি' বুলি ছেসলিয়ে কাক বুজাইছে তাৰো অনুসন্ধান চলাইছে আৰক্ষীয়ে। ছেসলিৰ মৃত্যুৰ আঁৰত আন কোনো সম্পৰ্কৰ বিষয়েও চালিজাৰি চোৱা হৈছে। প্ৰাথমিক অনুসন্ধানত আৰক্ষীয়ে কেৰিয়াৰক লৈ চিন্তিত হোৱাৰ বাবেই ছেসলিয়ে এনে সিদ্ধান্ত লোৱা বুলি অনুমান কৰিছে।
মিছ ইউনিভাৰ্ছ হৰনাজ সিন্ধুৰ সৈতে।
বাতৰি অনুসৰি, ছেসলিৰ ঘৰৰ পৰা আৰক্ষীয়ে এটি টোকা উদ্ধাৰ কৰা হৈছে য'ত তেওঁ মাতৃৰ বাবে সকলো এৰি দিব বিচাৰে বুলি লিখিছে।
জানি পৰা মতে, এইবাৰৰ মিছ ইউনিভাৰ্ছ ভাৰতীয় সুন্দৰী হৰনাজ সিন্ধুৰ সৈতেও সুন্দৰ বন্ধুত্ব গঢ়ি উঠিছিল ছেসলিৰ।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
